Maailmakuulsa kiropraktiku Allan Oolo ravimatult haige ema valis suremiseks mürgisüsti. Poeg oli lõpuni tema kõrval.

"Viis, kuidas mu ema suhtus enda peatsesse surma, on imetlusväärne. Ta soovis lahkuda oma kodus, ümbritsetuna lähedastest," kirjeldab kiropraktik Allan Oolo ema viimset soovi. Mürgisüsti tegemise ajal täpselt nii ongi – ema lebab diivanil ja pühib aeg-ajalt käeseljaga pisaraid, mis poja liigutavast klaverimängust silmanurka tikuvad.

Eestis on eutanaasia keelatud, kuid Kanadas, kust maailmakuulus kiropraktik Allan pärit on, võib alates eelmise aasta juulist haige, kes piinleb paranemislootusteta valudes, lasta enda elu surmasüstiga lõpetada. Just sel moel otsustaski lahkuda Allani 78aastane ravimatult haige ema Marlene.